Den Vest-Sjællandske Avis, 1828-08-05
Russerne giøre de største Tilberedelser for at beleire den vigtige Fæstning Silistrig. Gen. Geis mark har overtaget Commanden ved Crajova i det lille Valachie. Man siger at General Gortschakov, som har faaet betydelige Forstærkninger, skal ufortøvet rykke ind i Servien, hvor Jndvaanerne have truet med at gjøre en Opstand i Masse naar Tyrkerne som have samlet en stor Magt ved Morava, ville imod Traktaterne rykke ind i Landet, hvilket de have truet med at giøre. Det Rygte var i Omløb at Abdurhaman Pascha af Bosnien er paa Reisen med et Troppecorps, som han har samlet ifølge Storherrens Firmans, bleven dræbt af Mordere, og der skrives fra Semlin under 17de Juli, at Opstanden i Bosnien tager dagligen mere til og opvækker de størske Bekymringer for Serviens Rolighed. Paschaen af Travnik var meget tidlig kommen paa Spor efter Komplottet og havde strax forlangt af Porten Forholdsordrer; Sultanen gav ham nu befaling til ufortøvet at lade Oprørerne halshugge. Disse havde faaet et Vink om hans Forehavende og skyndte sig med at udføre deres Planer; Paschaen blev den 9de Julii overfaldet og ombragt i sit Pallads, andre sige i sin Leier; han havde gjort sig meget forhadt af Bosniakkerne ved sin Jver for at indføre det nye militaire System. De Tyrkiske Fæstninger skulle være i en meget stærk Forsvarstilstand, saa at de ville sikkert ligesom Braila giøre Russerne den heftigste Modstand. – Den værste Fortred som Russerne have at bekæmpe er unægtelig Pesten, som har yttret sig paa flere Steder, ikke allene i Buchares; men ogsaa i den folkerige Landsbye Radivani en Miil derfra; ogsaa skal den være udbrudt paa Landeveien fra Bucharest til Silistrig i flere Huse. Den Østerrigske Jagttager beretter, at Pesten griber og sig i Bucharest uagtet de strengeste Forholdsregler, som tages af de Russiske Sanitets Authoriteter og at den udbreder sig stedse videre i Landsbyerne i Nabodistriktet. Over 300 Familier ere bragte til de forskiellige Lazaretter, og ligesaa mange ere i Staden selv stillede under Opsyn. – Jfølge den Russiske Keisers udtrykkelige Befaling ere ikke allene alle Tribunaler sluttede i Bucharest, men endog Divansforsamlingerne og enhver Høitidelighed eller Ceremonie, som kunde foranledige en Folkeforsamling og altsaa en Berørelse med de smittede Personer, ere blevne paa det strengeste forbudte. Ogsaa paa den Russiske Fregat Castor i Middelhavet skal Pesten have yttret sig; denne Fregat commanderet af Captain Sittin løb den 13de Juni ind i Malta; den 3die Mai havde Fregatten tilligemed de Russiske Krigskibe Ezechiel og Constantin, mødt en stor Tyrkisk Corvet, som kom fra Modon og som strax blev borttaget. 200 Fanger, bleve bragte ombord paa Fregatten som Dagen derpaa, bleve satte i Land ved ved Koron, Korvetten selv blev besat med 25 Md. fra Ezechiel og Castor. Den 10de Mai tog Castor sit Mandskab igien ombord; da Corvetten blev besat med Folk fra de øvrige Krigskibe; men faa Dage derpaa blev en af Mandskabet paa Castor syg og døde den 19de Mai, efterat Feber, Brækning og Delirium havde yttret sig hos ham det samme var Tilfældet strax efter med to andre; men da endelig den 4de døde og man fandt en Byld i Huulningen under den venstre Skulder, saa beslutte Capit. Sittin at begive sig til Qvarantaine paa Malta. – En Skibscapitain som er ankommen til Triest siger at han har seet henimod 30 Krigskibe meest Franske og Russiske udenfor Navarino, og et Russisk Orlogskib at beskyde Modon. Den Russiske Lystleier ved Krasnoleselo bestaaer af 24000 Mand af de skiønneste Tropper, commanderede af Gen. Levatschef; Leieren skal blive forsamlet til Midten af August og Tropperne foretage allehaande Maneuvrer.